Diari Oficial de la Generalitat Valenciana


Sumari del DOGV 2088, del 20-08-1993 (1993/828962)

ORDRE de 19 de juliol de 1993 del conseller de Medi Ambient, per la qual dicta mesures complementàries per a la temporada de caça 1993-94, al Parc de l'Albufera.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/19/(2)/dof/vci/html**

### Dades del document

Número de DOGV
:   2088

Data del DOGV
:   20-08-1993

Secció del DOGV
:   DISPOSICIONS GENERALS

Número del document
:   1993/828962


Data del document
:   19-07-1993

Organisme emissor
:   Conselleria de Medi Ambient

Tipus de document
:   Ordre

Ordre de 19 de juliol de 1993, del Conseller de Medi Ambient, per la qual dicta mesures complementàries per a la temporada de caça 1993-94, al Parc de l'Albufera.  
Mitjançant l?Ordre de 12 de juny de 1992 de la Conselleria de Medi Ambient, va ser regulada la caça, amb caràcter general, al Parc de l'Albufera, mentre no fossen aprovats definitivament els plans cinegètics corresponents. Per raó de les dificultats trobades en l?elaboració dels esmentats plans, cal prorrogar el termini concedit en aquell moment, així com també complementar l?ordre març per a aquesta temporada.  
Per tot això, en virtut de les facultats que tinc atribuïdes,  
ORDENE  
Article primer  
Prorrogar fins al dia 1 de març de 1994, el termini donat a l'article novè de l'Ordre de 12 de juny de 1992 de la Conselleria de Medi Ambient, per la qual regula, amb caràcter general, la caça d'ans aquàtiques al Parc de l'Albufera.  
Article segon  
Es crea la zona de reserva de Pinedo on estarà permanentment prohibida la caça, els límits de la qual són el següents:  
- Nord: Nou llit del riu Túria.  
- Est: Carretera Nazaret-Oliva (Límit amb la zona de reserva del Cordó litoral).  
- Sur: Llac de L?Albufera.  
- Oest: Terme municipal d'Alfafar.  
DISPOSICIO TRANSITORIA  
Per a la caça en aquesta temporada, els titulars dels vedats podran sol·licitar a la direcció territorial de la Conselleria de Medi Ambient:  
a) La caça, durant tres dies consecutius de gener, en les següents condicions:  
- Mantenir un règim de vedats o, si més no durant vuit setmanes de la temporada de caça, no calar més d'un dia per setmana en un 50% del vedat.  
- Presentació d'un plànol del vedat, pel cap baix a escala 1:25.000, on serà fixada una zona, si més no, del 30%, on no serà practicada la caça els dits dies, delimitada segons els camins, les sèquies, etcètera, de manera que siga fàcilment recognoscible al terreny.  
- Aquestes autoritzacions no suposaran canvi de l?horari establert en aquesta ordre.  
b) La caça en els dos primers diumenges d'octubre de 1993 i l'aprofitament cinegètic de la polla d'aigua (Gallinula chloropus); tot això d'acord amb el pla especial del parc i l'article 6é del Reial Decret 1095/1989.  
c) La zonificació provisional del vedat a l?efecte d'aquesta ordre.  
DISPOSICIONS FINALS  
Primera  
Facultar el Director Territorial de València perquè aplique aquesta ordre.  
Segona  
Aquesta ordre entrarà en vigor el dia de publicar-la al Diari Oficial de la Generalitat Valenciana.  
València, 19 de juliol de 1993  
El Conseller de Medi Ambient,   
EMERIT BONO I MARTINEZ


Còpia Permalink ELI